NÁVRH
UZNESENIE VLÁDY SLOVENSKEJ REPUBLIKY
č. 
z 
k zmenám legislatívnych noriem podmieňujúcich návrh štátneho rozpočtu na rok 2003
                                                                    
Číslo materiálu:		
Predkladateľ:	minister financií	
Vláda
A.      ukladá

          ministrovi financií

          A.1.  navrhnúť systémové nástroje so zámerom znížiť v roku 2003 výdavky na poskytovanie štátnej prémie v stavebnom sporení na základe zákona SNR č. 310//1992 Zb. o stavebnom sporení v znení neskorších predpisov na rozpočtovanú úroveň    

                     do 25.10.2002

           A.2.   predložiť  na rokovanie vlády  návrh novely zákona  NR SR  č. 289/1995  Z.z. o dani z pridanej hodnoty v znení neskorších  predpisov  s cieľom presunúť vybrané položky zo sadzby dane 10 % do základnej sadzby dane

                     do 25.10.2002

          A.3.    predložiť  na rokovanie vlády návrh na zrušenie zákona č. 449/2002 Z.z., ktorým sa dopĺňa zákon NR SR č. 312/1993 Z.z. o spotrebnej dani z tabaku a tabakových výrobkov v znení neskorších predpisov

                     do 25.10.2002

          A.4.  predložiť na rokovanie vlády návrh novely zákona NR SR č. 312/1993 o spotrebnej dani z tabaku a tabakových výrobkov v znení neskorších predpisov

                     do 25.10.2002

A.5.    predložiť na rokovanie vlády návrh novely zákona č. 239/2001 Z.z. o spotrebnej dani  z minerálnych olejov v znení neskorších predpisov s cieľom zvýšiť sadzbu dane z automobilových benzínov a motorovej nafty

            do 25.10.2002

                        A.6.   predložiť na  rokovanie vlády návrh novely zákona  č. 200/1998 Z. z. o štátnej službe colníkov a o zmene a doplnení niektorých zákonov v znení neskorších predpisov tak, aby zákon o štátnom rozpočte určoval  termín účinnosti  a percentuálne zvýšenie funkčných platov colníkov 

                     do 25.10.2002 

         ministrovi zdravotníctva

                   A.7.   predložiť na rokovanie vlády návrh novely zákona NR SR č. 273/1994 Z.z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní  rezortných, odvetvových, podnikových a občianskych zdravotných poisťovní v znení neskorších predpisov tak, aby vyčíslené záväzky zrušenej Družstevnej zdravotnej poisťovne Perspektíva /resp. zrušenej zdravotnej poisťovne/ za poskytnutú zdravotnú starostlivosť, ktoré prešli do Všeobecnej zdravotnej poisťovne sa uhrádzali len z vymožených pohľadávok zrušenej Družstevnej poisťovne Perspektíva /resp. zrušenej zdravotnej poisťovne/ a nie zo štátneho rozpočtu, resp. z iných štátom účelovo určených zdrojov

                               do 25.10.2002

         ministrovi práce, sociálnych vecí a rodiny

          A.8.  predložiť na rokovanie vlády návrh na zrušenie zákona č. 245/2002 Z.z. o náhradnom výživnom a Fonde náhradného výživného a ktorým sa mení a dopĺňa zákon č. 94/1963 Zb. Zákon o rodine v znení neskorších predpisov

                               do 25.10.2002

                    A.9.   predložiť na rokovanie vlády návrh novely zákona č. 413/2002 Z.z. o sociálnom poistení so zámerom posunúť účinnosť tohto zákona od 1.1.2004

                               do 25.10.2002

                   A.10.  predložiť na rokovanie vlády návrh novely zákona NR SR č. 387/1996 Z.z. o zamestnanosti v znení neskorších predpisov, ktorá by zabezpečila zrušenie účelovej dotácie zo štátneho rozpočtu vo výške zodpovedajúcej príspevku zamestnávateľov do garančného fondu

                               do 25.10.2002

                  A.11.  navrhnúť a predložiť na rokovanie vlády prehodnotenie uplatňovania nástrojov v sociálnych dávkach vrátane príspevku na bývanie so zámerom  zabezpečiť neprekročenie  rozpočtovaného objemu týchto výdavkov

                               do 25.10.2002

                  A.12. prehodnotiť výšku plošne vyplácaných rodinných prídavkov a navrhnúť legislatívne riešenie, ktoré by  zabezpečilo neprekročenie rozpočtovanej sumy
                              
                               do 25.10.2002    
  
         A.13.  predložiť na rokovanie vlády návrh novely zákona č. 313/2001 Z. z. o verejnej službe v znení neskorších predpisov s cieľom neuplatniť v roku 2003 polovicu ďalšieho platu a posunúť termín účinnosti novelizovaného ustanovenia § 19 zákona, schváleného zákonom č. 131/2002 Z. z.  a zákonom č. 408/2002 Z. z. od 1. septembra 2003

                                   do 25.10.2002

                       A.14.   predložiť na  rokovanie vlády  návrh novely zákona NR SR  č. 120/1993 Z. z.      o platových pomeroch niektorých ústavných činiteľov SR v znení neskorších predpisov tak, aby zákon o štátnom rozpočte určoval  termín účinnosti a percentuálne zvýšenie  platu poslanca 

                     do 25.10.2002

         A.15. navrhnúť zmenu obligatórneho charakteru participácie štátu na financovaní vybraných nástrojov aktívnej politiky trhu práce na fakultatívny s možnosťou participácie Národného úradu práce na ich financovaní /náhrada cestovných výdavkov, dohodnuté pracovné miesto pre absolventov škôl na určitú dobu a dohodnuté verejnoprospešné pracovné miesto pre dlhodobo nezamestnaného/ ; rovnaké princípy iniciovať aj pri návrhu novely zákona č. 565/2001 Z.z. o investičných stimuloch a o zmene a doplnení niektorých zákonov

                     do 25.10.2002

         ministrovi spravodlivosti

                   A.16.  predložiť na rokovanie vlády návrh novely zákona č. 462/2002 Z.z. o poskytnutí jednorazového finančného príspevku politickým väzňom s prehodnotením rozpočtových dôsledkov
                  
                               do 25.10.2002

          A.17.  predložiť  na rokovanie vlády  návrh na zmenu  účinnosti  zákona  č. 385/2000 Z. z. o sudcoch a prísediacich a o zmene a doplnení niektorých zákonov o jeden  rok v tých častiach vymedzených Čl. IV zákona, ktoré majú stanovenú účinnosť od 1. januára 2003 a súčasne predložiť zmenu ustanovení  zákona tak, aby zákon o štátnom rozpočte určoval výšku a termín účinnosti valorizácie základného platu sudcu

                     do 25.10.2002

         ministrovi vnútra 

          A.18.  predložiť na rokovanie vlády  návrh novely zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov tak, aby zákon o štátnom rozpočte určoval termín účinnosti  a percentuálne zvýšenie  funkčných platov príslušníkov 

                     do 25.10.2002                                                                               
   
         A.19.  predložiť  na  rokovanie vlády  návrh  novely zákona  č. 315/2001 Z.z. o Hasičskom a  záchrannom zbore v  znení neskorších predpisov s cieľom  neuplatniť v roku 2003 ďalší plat a súčasne posunúť  termín účinnosti § 112 (hodnostný príplatok) od 1. januára 2004                                   

                     do 25.10.2002

         A.20.   predložiť na rokovanie vlády  návrh na zmenu účinnosti zákona  č. 441/2001 Z. z. o presune niektorých pôsobností z Policajného zboru na okresné úrady a na krajské úrady o jeden rok v tých častiach, vymedzených článkom VII zákona, ktoré majú stanovenú účinnosť od 1. júla 2003

                     do 25.10.2002 

          ministrovi obrany
   
         A.21.   predložiť na rokovanie vlády návrh novely zákona č. 380/1997 Z. z. o peňažných náležitostiach vojakov v znení neskorších predpisov tak, aby zákon o štátnom rozpočte určoval termín účinnosti a percentuálne zvýšenie funkčných platov profesionálnych vojakov

                     do 25.10.2002

                   ministrovi dopravy, pôšt a telekomunikácií

                  A.22. predložiť na rokovanie vlády návrh na zvýšenie cestovného v železničnej a autobusovej doprave a návrh na úpravu zliav z cestovného

                               do 25.10.2002

                
           ministrovi hospodárstva

          A.23.  predložiť na rokovanie vlády informáciu o výške očakávaných dividend v roku 2003

                     do 25.10.2002

          ministrovi výstavby a regionálneho rozvoja

          A.24.   predložiť na rokovanie vlády návrh na zvýšenie cien za nájom bytov

 do 25.10.2002

predsedovi Úradu pre štátnu službu

          A.25.  predložiť na rokovanie vlády návrh novely zákona č. 312/2001 Z. z. o štátnej službe a o zmene a doplnení niektorých zákonov s cieľom neuplatniť v roku 2003 ďalší plat

                     do 25.10.2002 

generálnemu prokurátorovi SR
   
          A.26. predložiť  na rokovanie vlády návrh na zmenu účinnosti zákona č. 154/2001            Z. z. o prokurátoroch a právnych čakateľoch prokuratúry  o jeden  rok v tých častiach vymedzených Čl. V zákona, ktoré majú stanovenú účinnosť od 1. januára 2003 

                     do 25.10.2002 

ministrovi dopravy
          ministrovi hospodárstva
          ministrovi výstavby a regionálneho rozvoja

          A.27.  predložiť na rokovanie vlády informáciu o predpokladanej úrovni cien regulovaných tovarov a služieb, ktorá bude pokrývať oprávnené náklady dodávateľov

Vykonajú:  minister financií
                   minister zdravotníctva
                   minister práce, sociálnych vecí a rodiny
                   minister spravodlivosti
                   minister vnútra
                   minister obrany
                   minister dopravy, pôšt a telekomunikácií
                   minister hospodárstva
                   minister výstavby a regionálneho rozvoja
                   predseda Úradu pre štátnu službu
                   generálny prokurátor SR